# ท่าอากาศยานนานาชาติคิมโพ
ท่าอากาศยานนานาชาติคิมโพ  หรือรู้จักกันในชื่อ ท่าอากาศยานคิมโพ  ตั้งอยู่ทางฝั่งตะวันตกของโซล ห่างจากย่านใจกลางประมาณ 15 กิโลเมตร เคยเป็นท่าอากาศยานหลักของเกาหลีใต้ ก่อนถูกแทนที่ด้วยท่าอากาศยานนานาชาติอินช็อนในปี ค.ศ. 2001 สถิติปี ค.ศ. 2014 มีผู้โดยสาร 21,566,946 คน นับว่ามากเป็นอันดับที่ 3 ของประเทศ รองจากอินช็อนและเชจู

 ประวัติ 
ท่าอากาศยานถูกสร้างประมาณปี ค.ศ. 1939–1942 เป็นช่วงระหว่างภายใต้การปกครองของญี่ปุ่น
thumb|right|เครื่องบินมิตซูบิชิ เคไอ-51 ที่ท่าอากาศยานคิมโพ ในเดือนตุลาคม ค.ศ. 1945

 ยุคสงครามเกาหลี 
ท่าอากาศยานคิมโพได้เป็นฐานทัพหลักของกองทัพสหรัฐอเมริกาในช่วงสงครามเกาหลี ในชื่อ เค-14

วันที่ 25 มิถุนายน ค.ศ. 1950 กองทัพเกาหลีเหนือ ได้บุกโจมตีเกาหลีใต้ ก่อให้เกิดชนวนสงครามขึ้น และเครื่องบินที่นี่ (ซี-54 สกายมาสเตอร์) ได้เสียหายไป 1 ลำ ทำให้อเมริกาต้องอพยพผู้คนรวม 748 คนออกจากท่าอากาศยานคิมโพและซูว็อน บ่ายวันนั้น เครื่องบินเอฟ-82 ทวินมัสแตง จำนวน 5 ลำ ได้นำเครื่องบินซี-54 สกายมาสเตอร์ จำนวน 4 ลำออกจากคิมโพ เมื่อเห็นว่าซี-54 หนึ่งลำถูกทำลายที่ซูว็อนโดยเครื่องบิน KPAF ลาว็อคกิน ลา-7 5 ลำ ต่อมา เครื่องบิน LA-7 จำนวนหนึ่ง ถูกยิงโดยเครื่องบินของอเมริกา
ไม่กี่วันต่อมา เครื่องบินเอฟ-80ซี 4 ลำ ได้ยิงเครื่องบิน อิลยูชิน อิล-10 จำนวน 4 ลำ ตกที่คิมโพ

คิมโพถูกยึดครองโดย KPA หลังจากการยึดครองโซลในวันที่ 28 มิถุนายน ค.ศ. 1950 วันถัดมา เครื่องบินบี-29 8 ลำ ได้ระเบิดคิมโพและย่านรถไฟโซล ต่อมาในเดือนกรกฎาคม KPAF ได้ใช้ฐานที่ตั้งนี้ในการโจมตีกองทัพสหประชาชาติ ต่อมาวันที่ 10 กรกฎาคม เครื่องบินยัก-7 จำนวนเจ็ดลำ ได้มาซ่อนอยู่ที่คิมโพ เพื่อใช้โจมตีสหประชาชาติที่ช็องจู ซึ่งวันถัดมาก็ได้ทำการระเบิดเครื่องเอฟ-80 บางลำในบริเวณนี้ ในวันที่ 15 กรกฎาคม กองทัพอเมริกาได้บุกคิมโพอีกครั้ง และได้ทำลายเครื่องบินยัก-7 จำนวนสองถึงสามลำ รันเวย์ก็ได้รับเสียหาย ในวันที่ 5 สิงหาคม กองทัพอากาศที่ห้าได้บุกคิมโพ และทำลายเครื่องบินอีก 9 ลำFutrell, p.102

เมื่อสงครามอินช็อนเริ่มขึ้นในวันที่ 15 กันยายน ค.ศ. 1950 กองทัพแบตตาไลออนที่สอง ได้ยึดคิมโพในวันที่ 17 กันยายน และคิมโพถูกควบคุมโดยกลุ่มกองทัพ และเช้าวันที่ 18 กันยายน กองทัพสามารถรักษาลานจอดให้ปลอดภัยได้ ซึ่งลานจอดก็อยู่ในสภาพดีเยี่ยม เนื่องจากเกาหลีเหนือไม่สามารถทำลายมันได้Hoyt, p.61 วันที่ 19 กันยายน กองทัพวิศวกรรมอเมริกาได้ทำการซ่อมทางรถไฟ 13 กิโลเมตร และซ่อมเครื่องบิน 32 ซี-54 ให้บินได้เหมือนเดิม ซึ่งกลุ่มทหาร VMF-212 ก็ถือเป็นกลุ่มแรก ๆ ที่ขึ้นเครื่องบินจากคิมโพไปย็อนโป ในวันที่ 25 กันยายน กองทัพวิศวกรรมได้ทำการซ่อมแวมรันเวย์ยาว  ให้กลับมาใช้งานได้เหมือนเดิมFutrell, p.178-9 วันที่ 6 ตุลาคม กลุ่ม USAF ได้มาควบคุมท่าอากาศยานต่อจาก USMC

ต่อมาทหารอเมริกาถูกโจมตีที่เส้นขนานที่ 38 ในวันที่ 5 มกราคม ค.ศ. 1951 นายพลริดจ์เวย์ จึงได้สั่งให้ทหารถอนกำลังย้ายลงไปทางใต้ ทำให้กัมโปถูกจีนและเกาหลีเหนือยึดครอง

กองทัพอเมริกาได้กลับมาอีกครั้งในเดือนมกราคม ค.ศ. 1951 และได้ทำการบุกโจมตีจีนและเกาหลีเหนือที่คิมโพในวันที่ 25 มกราคม ทำให้จีนและเกาหลีเหนือต้องย้านไปที่ราบลุ่มแม่น้ำฮัน และในวันที่ 10 กุมภาพันธ์ ค.ศ. 1951 กองทัพได้กลับมายึดครองคิมโพอีกครั้งFutrell, p.293

วันที่ 21 กันยายน ค.ศ. 1953 นักบินชาวเกาหลีเหนือ โน คัม-ซ็อก ได้นำเครื่องบินเอ็มไอจี-15 ลงจอดที่คิมโพ

 หลังสงครามเป็นต้นมา 
ในปี ค.ศ. 1958 คิมโพได้กลายเป็นท่าอากาศยานนานาชาติของโซล มีเที่ยวบิน 226,000 เที่ยวต่อปี ท่าอากาศยานมีอาคารผู้โดยสารในประเทศ 1 แห่ง และระหว่างประเทศ 2 แห่ง ต่อมาเที่ยวบินระหว่างประเทศส่วนใหญ่ได้ย้ายไปที่ท่าอากาศยานนานาชาติอินช็อน ปัจจุบันคิมโพมีรันเวย์สองทาง (3600 เมตร × 45 เมตร และ 3200 เมตร× 60 เมตร) อาคารผู้โดยสาร 2 แห่ง อาคารสินค้า 1 แห่ง

ท่าอากาศยาน ตั้งอยู่ทางตอนใต้ของแม่น้ำฮัน ชานกรุงโซล (ชื่อคิมโพ มาจากชื่อเมืองแถวนั้น)

ท่าอากาศยานคิมโพ ได้ทำการเปิดเที่ยวบินใหม่ ดังนี้
 วันที่ 29 พฤศจิกายน ค.ศ. 2003 เปิดเที่ยวบินไปโตเกียว-ฮะเนะดะ
 วันที่ 28 ตุลาคม ค.ศ. 2007 เปิดเที่ยวบินไปเซี่ยงไฮ้-หงเชี่ยว
 วันที่ 26 ตุลาคม ค.ศ. 2008 เปิดเที่ยวบินไปโอซะกะ-คันไซ
 วันที่ 1 กรกฎาคม ค.ศ. 2011 เปิดเที่ยวบินไปปักกิ่ง-แคพิทอล• Gimpo-Beijing air route to open in July . South Korea News (26 April 2011). Retrieved on 12 July 2013.
 วันที่ 30 เมษายน ค.ศ. 2012 เปิดเที่ยวบินไปไท-ซงฉาน• Songshan to begin direct flights to Gimpo in Seoul. Taipei Times (30 April 2012). Retrieved on 6 March 2015.

สายการบินที่เคยมาลงที่ท่าอากาศยานคิมโพ แต่ยกเลิกไปแล้ว ได้แก่ แอร์นิวซีแลนด์, แอนเซตต์ออสเตรเลีย (ปิดกิจการ), คอนติเนนตัล แอร์ไลน์ (ยุบรวมกับยูไนเต็ดแอร์ไลน์), ไอบีเรียแอร์ไลน์, คูเวตแอร์เวย์, เลาดาแอร์ (ยุบรวมกับออสเตรียนแอร์ไลน์), ควอนตัส (ขนส่งเฉพาะสินค้า), ซาอุเดีย, สวิสแอร์ (ปิดกิจการ), วีเอเอสพี (ปิดกิจการ),การบินไทย

 สายการบินและจุดหมายปลายทาง 
ท่าอากาศยานนานาชาติคิมโพให้บริการทั้งเที่ยวบินภายในประเทศ และเที่ยวบินระหว่างประเทศไปยังประเทศญี่ปุ่น ไต้หวัน และจีน

 สถิติ 
 สายการบินที่มีผู้ใช้บริการสูงสุด 
thumb|right|อาคารผู้โดยสารระหว่างประเทศ บริเวณขาออก
thumb|right|อาคารผู้โดยสารในประเทศ บริเวณขาออก
สายการบินที่มีผู้ใช้บริการสูงสุด ที่ท่าอากาศยานคิมโพ ในปี ค.ศ. 2012

+ อันดับสายการบินที่มีผู้ใช้บริการสูงสุด 10 อันดับแรก (ข้อมูลปี ค.ศ. 2012) อันดับ สายการบิน จำนวนผู้โดยสารในประเทศ (คน) จำนวนผู้โดยสารระหว่างประเทศ (คน) รวมทั้งหมด % 1 โคเรียนแอร์ 4,876,772 1,189,804 6,066,576 31.22% 2 เอเชียนาแอร์ไลน์ 3,202,570 1,004,217 4,206,787 21.65% 3 เชจูแอร์ 1,584,560 213,353 1,797,913 9.25% 4 สายการบินทีเวย์ 1,576,329 27,536 1,603,865 8.25% 5 จินแอร์ 1,529,612 224 1,529,836 7.87% 6 อีสเตอร์เจ็ต 1,364,448 18,895 1,383,343 7.12% 7 แอร์ปูซาน 1,200,356  1,200,356 6.18% 8 เจแปนแอร์ไลน์ 655,035 655,035 3.37% 9 ออลนิปปอนแอร์เวย์ 545,250 545,250 2.81% 10 เซี่ยงไฮ้แอร์ไลน์ 101,240 101,240 0.52%

 สิ่งอำนวยความสะดวกอื่น ๆ 
หน่วยงานการสืบสวนอุบัติเหตุทางรถไฟและเครื่องบิน (ARAIB) ได้ทำห้องตรวจสอบความปลอดภัยของท่าอากาศยาน"Office Location ."  Aviation and Railway Accident Investigation Board. Retrieved on 15 February 2012. "CVR/FDR analysis and wreckage laboratory : Gimpo International Airport 274 Gwahae-dong, Gangseo-gu, Seoul, Korea 157–711" ถึงแม้หน่วยงานการสืบสวนอุบัติเหตุทางเครื่องบินเกาหลี (KAIB) จะเข้ามาแทนที่ แต่ก็ยังคงมีห้องนั้นอยู่เช่นเดิม"KAIB/AAR F0201." Korea Aviation Accident Investigation Board. 4/168. Retrieved on 18 June 2009. "The main office is located near Gimpo International Airport, and the flight recorder analysis and wreckage laboratories are located inside the airport."

 อุบัติเหตุและอุบัติการณ์ 
thumb|right|โบอิง 747 ของโคเรียนแอร์ กำลังบินขึ้น

 วันที่ 11 ธันวาคม ค.ศ. 1969: เอเยนต์ชาวเกาหลีเหนือ โช ชัง-ฮึย ได้ทำการบุกปล้นโคเรียนแอร์ไลน์ เที่ยวบินที่ YS-11 บินจากท่าอากาศยานคังนึง จังหวัดคังว็อน ไปยังท่าอากาศยานคิมโพ บนเครื่องมีลูกเรือ 4 คน ผู้โดยสาร 46 คน (รวมนายโช) ผลคือ ผู้โดยสาร 39 คนได้กลับมาเกาหลีใต้ในอีกสองเดือนหลัง ส่วนลูกเรือและผู้โดยสารอีก 7 คนยังคงติดค้างในเกาหลีเหนือ เครื่องบินได้รับความเสียหายมาก
 วันที่ 20 เมษายน ค.ศ. 1978: ดูบทความหลักที่ โคเรียนแอร์ไลน์ เที่ยวบินที่ 902
 วันที่ 19 พฤศจิกายน ค.ศ. 1980: โคเรียนแอร์ เที่ยวบินที่ 015 ขณะลงจอดที่รันเวย์สั้น เกิดข้อผิดพลาดร้ายแรง ทำให้เกิดเพลิงไหม้ ผู้โดยสาร 13 คนเสียชีวิต
 วันที่ 1 กันยายน ค.ศ. 1983: โคเรียนแอร์ไลน์ เที่ยวบินที่ 007 จากนครนิวยอร์กไปโซล ถูกยิงโดยโซเวียต ขณะบินผ่านทะเลญี่ปุ่น ผู้โดยสารและลูกเรือทุกคนเสียชีวิต

 ระบบขนส่งสาธารณะ 
 รถไฟ 
 รถไฟสายคิมโพ (ยกเลิกใช้งานแล้ว)
 รถไฟใต้ดินโซล สาย 5
 รถไฟด่วนเออาร์อีเอ็กซ์ เชื่อมระหว่างท่าอากาศยานคิมโพกับท่าอากาศยานนานาชาติอินช็อน
 รถไฟใต้ดินโซล สาย 9 เชื่อมระหว่างท่าอากาศยานคิมโพกับเขตคังนัม